පුරාණ ග‍්‍රීක සමාජයේ කාන්තාව බලයෙන් අඩු කොට්ඨාසයක් ලෙස හඳුන්වනු ලදහ. තොල් ආලේපන ගල්වා ප‍්‍රසිද්ධියේ පෙනී සිටීම වැනි සරල ක‍්‍රියාවක් පවා ඔවුනට තහනම්ව පැවතිණි. එම සමයේ තොල් ආලේපන භාවිතයට අවසර ලැබී තිබුණේ ගණිකාවන්ටයි. ඔවුන් ආලේප කළ ඒවා තොල් සායම්වලට වඩා ඩයිවලින් පැහැය ලැබුණු ලාභ තොල් සායම් විය. ඇත්තෙන්ම මෙම ගණිකාවන්ට රතු පැහැ තොල් ආලේපන භාවිත කිරීමට නීතියෙන් ඉඩකඩ ලැබී තිබුණේ හොඳින් ඇඳ පැලඳ සිටින විට සාමාන්‍ය කාන්තාවන් සහ ගණිකාවන් අතර වෙනසක් පෙනෙන්නට නොවූ නිසාත්, වැදගත් කාන්තාවන් යැයි සිතා පිරිමින් ඔවුන්ට රැවටීමත් වළක්වාගෙන ඔවුන් පහසුවෙන් හඳුනා ගැනීම පිණිසය. ඒ හේතුවෙන්ම තොල් ආලේපන සම්බන්ධ පළමු නීතිය වන රතු තොල් සායම් නොමැතිව ප‍්‍රසිද්ධියේ පෙනී සිටියහොත් ගණිකාවන්ට දඬුවම් දීමේ නීතිය සම්පාදනය විය. රෝම සමාජයේ කාන්තාවගේ විලාසිතා අයිතිවාසිකම් ග‍්‍රීක කාන්තාවට වඩා ඉදිරියෙන් තිබිණි. සැබැවින්ම රෝම කාන්තාවන් පමණක් නොව, පිරිමි පවා සමාජ පන්තිය හා නිලය පෙන්වීමේ සංකේතයක් ලෙස තොල් ආලේපන භාවිත කළහ. රෝම සමාජය භාවිත කළ තොල් ආලේපන වස විසවලින් ගහණ වූ බව කියැවේ.
ගණිකාවන්ට රතු පැහැ තොල් ආලේපන භාවිත කිරීමට නීතියෙන් ඉඩකඩ ලැබී තිබුණේ ඇයි?
ඔවුන් පහසුවෙන් හඳුනා ගැනීම පිණිසය